**Sīrijas asklēpija** (*Asclepias syriaca* L.)

Vairāk informācijas: <https://www.cabi.org/isc/datasheet/7249>

**Sugas apraksts**

Daudzgadīgs 0,6 līdz 2,6 m augsts lakstaugs. Veido blīvas audzes. Stumbrs stāvs, viegli apmatots. Lapas vienkāršas, ar īsiem kātiņiem, pretējas, līdz 25 cm garas un 12 cm platas, parasti ar sarkanīgām galvenajām dzīslām. Lapas augšējā virsma gluda, apakšējā - ar īsiem, baltiem matiņiem. Ļoti smaržīgi ziedi, kuru krāsa variē no baltas (reti) līdz rozīgai un purpursarkanai. Ziedkopa salikta (ziedu skaits vienā ziedkopā ir ļoti atšķirīgs, no mazāk nekā 10 līdz vairāk kā 120), blīva, čemurveida. Ziedkopas ar ziedkātiem, izvietojušās lapu žāklēs. Nektāraugi. Zied no jūnija līdz augustam. Sēklas ir brūnas, plakanas, ovālas, 6 mm garas, 5 mm platas. Sakņu sistēmu veido spēcīga mietsakne, kura audzēs var sasniegt 3,8 m. Augs veido ļoti bagātīgas un spēcīgas sakņu atvases, kas parādās aprīlī un maijā (CABI, 2019).

Visas auga daļas satur baltu piensulu, kas ir toksiska un darbojas kā aizsargmehānisms pret zālēdājiem (Ducs, Kazi, Bilko, and Altbaecker, 2016).

**Izplatība**

Sīrijas asklēpijas dzimtene ir ASV ziemeļaustrumu, dienvidaustrumu un ziemeļu apgabalu centrālā daļa, kā arī blakus esošie Kanādas apgabali (CABI, 2019). Eiropā savvaļā sastopama 23 valstīs, tai skaitā boreālajā reģionā - Zviedrijā, Somijā, Lietuvā (Tokarska-Guzik and Pisarczyk, 2015) (skat.1.att.).



1.attēls. *Asclepias syriaca* L. izplatība boreālā reģiona Eiropas valstīs un Polijā (Reporting under Article 24(1) of R.1143/2014 on invasive alien species for the period 2015–2018, 2019)

**Invāzijas ceļi**

Kopš 17. gadsimta Sīrijas asklēpija ir vairākkārt ieviesta Eiropas dienvidu un centrālajā daļā, 19.gs beigās sākta kultivēt kā šķiedraugs tekstilrūpniecībai. Mūsdienās audzē kā krāšņumaugu (Latin, 2017).

**Augšanas apstākļu raksturojums**

Vislabprātāk aug saulainās, atklātās vietās ar labu drenāžu un mitru augsni, taču viegli pielāgojas un var augt ļoti dažādos klimatiskajos un edafiskajos apstākļos. Veido kolonijas atklātos, smilšainos zālājos, mežos, pļavās, kāpās, upju ielejās un purvos. Tāpat sastopama ceļmalās, dzelzceļu malās, pamestās lauksaimniecības zemēs, degradētās teritorijās. Nereti ir pioniersuga traucētās teritorijās (CABI, 2019). Teritorijās, kurās klimata pārmaiņu rezultātā vasaras kļūst sausākas, pieaug priekšnoteikumi sugas ienākšanai (Szilassi et al., 2019).

**Izplatīšanās**

Sīrijas asklēpija izplatās galvenokārt ar sēklām, kuras ar lidmatiņu palīdzību izkliedē vējš. Sīrijas asklēpija var ražot lielu skaitu sēklu, īpaši salīdzinājumā ar citām asklēpiju sugām, kas sekmē tās izplatīšanos lielā attālumā. Vidēji sēklas (32% dīgtspēja) dzīvotspēju augsnē saglabā līdz četriem gadiem. Augs izplatās arī veģetatīvi - tam ir gari horizontāli ložņājoši sakneņi, tādejādi nodrošinot plašu un blīvu audžu veidošanos (CABI, 2019).

**Ietekme**

Ekonomiskā ietekme: pieaugot Sīrijas asklēpijas atradņu skaitam un platībām, zaudējumi pierādīti sorgo audzēšanā. Sēklu lidmatiņi ražas novākšanas laikā parasti aizsprosto kombainu gaisa ieplūdes ierīces (CABI, 2019).

Sīrijas asklēpija var būt agresīva un noturīga nezāle, kura veido plašas un monodominantas audzes. Sīrijas asklēpija satur vairākus indīgus glikozīdus (kardenolīdus), kuri ir indīgi lielākajai daļai zālēdāju un var izraisīt pat nāvi, tomēr truši Sīrijas asklēpiju spēj sagremot bez kaitējuma savai veselībai (CABI, 2019).

# Invadētajās teritorijās, izkonkurējot vietējās sugas un veidojot monodominantas audzes, samazina bioloģisko daudzveidību (CABI, 2019).

**Līdzšinējā apsaimniekošana Latvijā**

Nav pieejama informācija par izplatību Latvijā, tomēr ir liela varbūtība, ka šo sugu audzē privātajos apstādījumos, attiecīgi, nav veikti oficiāli apsaimniekošanas pasākumi.

Sīrijas asklēpijas izplatības ierobežošanas un iznīcināšanas pasākumi

Visi ieteiktie pasākumi ir novērtēti svarīguma/prioritāšu trīspakāpju skalā, kur:

I – apzīmē prioritāri veicamas darbības, kuras neīstenojot paredzama sugas strauja un nekontrolēta tālāka izplatīšanās;

II – apzīmē darbības, kuru veikšana palīdz ierobežot sugas nekontrolētu izplatību ilgtermiņā;

III – apzīmē darbības, kuru veikšana ir nepieciešama, bet kas nav saistītas ar konkrētiem sugas ierobežošanas pasākumiem

Izplatības ierobežošanas un iznīcināšanas pasākumi veidoti atbilstīgi Eiropas parlamenta un padomes regulas (ES) Nr. 1143/2014 *par invazīvu svešzemju sugu introdukcijas un izplatīšanās profilaksi un pārvaldību* (turpmāk - Regula) prasībām

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Profilakse (Regulas 7., 8., 14.,15, 22.pants)** | | | | | | | | |
| Pasākums | Pasā-kuma priori-tāte | Esošās situācijas raksturojums | Rīcības | Izpildes termiņš | Izpildītāji | Izpildes rādītāji | | Finansējuma avots |
| **1.1.Normatīvo aktu pilnveidošana** | | | | | | | | |
| Šī dokumenta sagatavošanas laikā norit darbs pie normatīvo aktu grozījumu sagatavošanas invazīvo sugu pārvaldības jomā. Līdz ar to pasākumi šai plāna sadaļai var tikt izstrādāti tikai pēc minēto grozījumu apstiprināšanas un praktiskās ieviešanas | | | | | | | | |
| * 1. **Apzināta sugas** **ieviešana un izmantošana Latvijā** | | | | | | | | |
| * + 1. Apzinātas ieviešanas fiksēšana | I | Lai arī Sīrijas asklēpija ir iekļauta Komisijas Īstenošanas regulā (ES) 2017/1263, to joprojām izmanto kā dekoratīvo kultūru un uz to netiek pilnvērtīgi piemērotas Padomes regulas Nr. 1143/2014 7. panta prasības | Novērst apzinātu Sīrijas asklēpijas īpatņu ieviešanu, veicot importēšanas, pārdošanas, audzēšanas u.c. ar Padomes regulas Nr. 1143/2014 7. pantu aizliegto darbību uzraudzību | Nepārtraukti | VAAD | Stādaudzētavu un stādu tirgošanas vietu pārbaudes vienu reizi gadā, t.sk, reģistrējot jaunu audzēšanas vietu | | Valsts budžets |
| PVD, VID muitas pārvalde | Kravu kontrole uz robežas | | Valsts budžets |
| Sagatavota un apstiprināta starpresoru vienošanās par operatīvu informācijas apmaiņu starp kompetentajām iestādēm, lai nodrošinātu iespējami ātru sugas identificēšanu aizdomu gadījumos, tādējādi samazinot ar kontroles veikšanu saistīto kavēšanos preču apritei | Sešu mēnešu laikā no plāna apstiprināšanas un turpmāk nepārtraukti | VAAD, PVD, VID muitas pārvalde | | Kontroles laikā notiek operatīva sugas identificēšana | Valsts budžets |
| 1.2.2. Apzināti ievestu indivīdu iznīcināšana | I | Ne stādaudzētavās, ne stādu tirgošanas vietās, ne uz robežas netiek iznīcināts Sīrijas asklēpijas stādu materiāls vai sēklas | Robežkontroles punktos konstatējot Sīrijas asklēpijas stādu materiālu vai sēklas, tas ir jāaiztur un jāiznīcina, sadedzinot | Nepārtraukti | Preču valdītājs nepieciešamības gadījumā klātesot VID Muitas pārvaldei | | Iznīcināts Sīrijas asklēpijas stādu materiāls un/vai sēklas - 100% gadījumu | Preču valdī-tājs |
| Stādaudzētavā vai stādu tirgošanas vietā konstatējot Sīrijas asklēpijas stādu materiālu vai sēklas, tas ir jāiznīcina, sadedzinot | Indivīda īpašnieks | | Indivī-da īpašnieka līdzekļi |
| 1.2.3. Stādaudzētavu un stādu tirgošanas vietu, kurās iepriekš konstatēts Sīrijas asklēpijas stādu materiāls vai sēklas, pārbaude | Stādaudzētavās un stādu tirgošanas vietās, kurās iepriekš konstatēts Sīrijas asklēpijas stādu materiāls vai sēklas, jāveic atkārtotas pārbaudes vismaz 1 reizi gada laikā pēc pienākuma par stādu materiāla vai sēklu iznīcināšanu | VAAD | | Veiktas pārbaudes – 100% gadījumu | Valsts budžets |
| * 1. **Nejauša ieviešanās un izplatīšanās Latvijā** | | | | | | | |  |
| 1.3.1. Potenciālo invāzijas teritoriju apzināšana kaimiņvalstīs un sadarbība ar tām | II | Patreiz invazīvo sugu jomā nenotiek regulāra sadarbība starpvalstu līmenī. Tā palīdzētu laicīgi paredzēt Sīrijas asklēpijas potenciālās ieviešanās teritorijas Latvijas pierobežā | Nodibināt kontaktus ar LT, EE, BY, RU kompetentajām iestādēm un vienoties par sadarbības mehānismu regulārai informācijas apmaiņai par jaunām Sīrijas asklēpijas atradnēm | Sešu mēnešu laikā no plāna apstiprināša-nas un vēlāk nepārtraukti | DAP | Vienošanās par sadarbību | | Valsts budžets |
| Tiek saņemta un nodota informācija par jaunām Sīrijas asklēpijas atradnēm attiecīgās kaimiņvalsts teritorijā un Latvijā | Nepārtraukti | DAP | Ziņojumu apmaiņa ar kaimiņvalstīm par jaunām Sīrijas asklēpijas atradnēm vismaz vienu reizi gadā | | Valsts budžets |
| 1.3.2. Atļauto audzēšanas vietu pārbaude | I | Latvijā nav izsniegtas atļaujas darbībām ar Sīrijas asklēpiju*.* Taču ir jāparedz kontroles rīcība gadījumiem, ja šādas atļaujas tiek izsniegtas | Tiek pārbaudītas visas atļautās audzēšanas vietas un tām izdoto atļauju nosacījumu ievērošana | Nepārtraukti | VAAD | Atļauto audzēšanas vietu pārbaudes -vienu reizi trīs gados | | Valsts budžets |
| * 1. **Izplatības ceļu analīze** | | | | | | | | |
| 1.4.1 Sīrijas asklēpijas izplatības ceļu analīze | I | Saskaņā ar Regulas 13.pantu dalībvalstīm 18 mēnešos no dienas, kad pieņemts Eiropas Savienības saraksts, jāveic visaptverošu analīzi par invazīvu svešzemju sugu, kas rada bažas Savienībai, neapzinātas introdukcijas un izplatīšanās ceļiem vismaz savā teritorijā, un jānosaka tos izplatības ceļus, attiecībā uz kuriem vajadzīga prioritāra rīcība sakarā ar sugu, kas pa šiem izplatīšanās ceļiem ienāk Savienībā, daudzumu vai iespējamo kaitējumu. Lai arī Sīrijas asklēpija Regulā ir iekļauta 2017. gada 12. jūlijā, Latvijā nav veikta tās izplatīšanās ceļu analīze. | Veikta Sīrijas asklēpijas izplatības ceļu analīze un noteikti tās prioritārie izplatības ceļi | Sešu mēnešu laikā no plāna apstiprināša-nas | VARAM, DAP | VeiktaSīrijas asklēpijas izplatības ceļu analīze | | Valsts budžets |
| 1.4.2. Rīcības plāna izstrāde invazīvu svešzemju sugu izplatības ceļiem | I | Saskaņā ar Regulas 13.pantu trīs gadu laikā no Eiropas Savienības saraksta pieņemšanas katrai dalībvalstij jāizstrādā un jāīsteno vienu rīcības plānu vai rīcības plānu kopumu saistībā ar prioritārajiem invazīvu svešzemju sugu izplatības ceļiem. | Izstrādāts rīcības plāns izplatības ceļiem, kuri ir prioritāri Sīrijas asklēpijas izplatībā. Rīcības plānos iekļauj rīcības grafiku un apraksta pasākumus, kas jāpieņem, lai novērstu invazīvu svešzemju sugu neapzinātu introdukciju vai izplatīšanos. | 12 mēnešu laikā no plāna apstiprināša-nas | VARAM, DAP | Izstrādāts rīcības plāns un reizi sešos gados tas tiek aktualizēts | | Valsts budžets |
| 1. **Ziņošana un agrīna atklāšana (Regulas 14.pants)**   Datu ieguve par Sīrijas asklēpijas izplatību Latvijā | | | | | | | | |
| Pasākums | Pasā-kuma priori-tāte | Esošās situācijas raksturojums | Rīcības | Izpildes termiņš | Izpildītāji | Izpildes rādītāji | | Budžeta avots |
| * 1. Invazīvo sugu datu uzkrāšanas sistēmas izveide un uzturēšana DDPS Ozols | I | Invazīvo sugu, t.sk., Sīrijas asklēpijas izplatības un to raksturojošie dati Latvijā netiek uzkrāti vienotā datu sistēmā | Izstrādāta sistēma jaunu ziņojumu par invazīvo sugu atradnēm uzkrāšanai – katrs jauns ziņojums, balstoties uz tā aprakstu un attēliem, piecu darba dienu laikā tiek pārbaudīts. Dati tiek pievienoti invazīvo sugu slānim. Tālāk informācija divu darba dienu laikā tiek nodota VAAD kontaktpersonai | Nepārtraukti | DAP | Izveidota un tiek uzturēta Latvijā vienota invazīvo sugu datu uzkrāšanas sistēma. | | LIFE IP |
| Invazīvo sugu slāņa izveide un uzturēšana DDPS Ozols | Nepārtraukti | DAP | Papildināts invazīvo sugu slānis ar informāciju par Sīrijas asklēpijas atradnēm un tās raksturojošā informācija | | LIFE IP |
| 2.2. Sabiedriskā monitoringa programmas izveide un sugas iekļaušana tajā | I | Netiek ievākti dati par Sīrijas asklēpijas izplatību Latvijā. | Suga ir iekļauta sabiedriskā monitoringa programmā | Nepārtraukti | DAP | Izveidota sabiedriskā monitoringa programma; ziņojumi par Sīrijas asklēpijas atradnēm | | LIFE IP |
| * 1. Iekļaušana esošajās monitoringa programmās un oficiālajās pārbaudēs platību maksājumu administrēšanas ietvaros | II | Iekļaušana Bioloģiskās daudzveidības monitoringa programmā – Natura 2000 Augu, biotopu programmās, fona monitoringa Augu, biotopu programmās, speciālā monitoringa biotopu programmās, Invazīvo augu sugu monitoringā, paredzot, ka monitoringa veicējam par jaunatklātu sugas atradi jāziņo nekavējoties | Viena gada laikā no plāna apstiprināšanas un turpmāk- katrā monitoringa programmas aktualizēša-nas reizē | DAP | Suga ir iekļauta Bioloģiskās daudzveidības monitoringa programmā – Natura 2000 Augu, biotopu programmās, fona monitoringa Augu, biotopu programmās, speciālā monitoringa biotopu programmās, Invazīvo augu sugu monitoringā; Ziņojumi par Sīrijas asklēpijas atradnēm | | LIFE IP |
| Iekļaušana Lauku atbalsta dienesta (LAD) izlases pārbaudēs, kuras veicamas saskaņā ar **2014.gada 17.jūlija Komisijas Īstenošanas Regulas (ES) Nr.809/2014,** ar ko paredz noteikumus par to, kā Eiropas Parlamenta un Padomes Regulu (ES) Nr.1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību 30.pantu | Viena gada laikā no plāna apstiprināša-nas | LAD | Suga ir iekļauta Lauku atbalsta dienesta (LAD) izlases pārbaudēs. Ziņojumi par Sīrijas asklēpijas atradnēm | | Valsts budžets |
| Iekļaušana Valsts augu aizsardzības dienesta (VAAD) Sosnovska latvāņa monitoringā | Viena gada laikā no plāna apstiprināša-nas | VAAD | Suga ir iekļauta Sosnovska latvāņa monitoringā. Ziņojumi par Sīrijas asklēpijas atradnēm | | Valsts budžets |
| * 1. Nejauša atradņu atklāšana | II | Nejaušu atklāšanas gadījumu ziņošanas nosacījuma iekļaušana invazīvo sugu jomā kompetento valsts iestāžu, pašvaldību līgumos par zinātniskās izpētes darbu veikšanu (to skaitā par dabas aizsardzības plānu izstrādi, ekspertu atzinumu sniegšanu utt.) un kompetento iestāžu izsniegtajos administratīvajos aktos pētījumu veikšanai | Nepārtraukti | DAP, VAAD, VMD, LVM, pašvaldības | Ziņojumi par Sīrijas asklēpijas atradnēm | | Valsts budžets |
| 1. **Ātra izskaušana agrīnā invāzijas stadijā (Regulas 17.pants)** | | | | | | | | |
| Pasākums | Pasā-kuma priori-tāte | Esošās situācijas raksturojums | Rīcības | Izpildes termiņš | Izpildītāji | Izpildes rādītāji | | Finansējuma avots |
| * 1. Invadētās teritorijas īpašnieka informēšana | I | Nav ieviesta sistēma zemes īpašnieka informēšanai, ja tiek konstatēta jauna Sīrijas asklēpijas atradne, kā arī konstatētās atradnes izskaušanai agrīnā invāzijas stadijā un izskaušanas pasākumu uzraudzībai | VAAD ziņo teritorijas īpašniekam, kuram ir jāiznīcina atradne | Paziņošana īpašniekam -piecu darba dienu laikā | VAAD | Informēts invadētās teritorijas īpašnieks - 100% | | Valsts budžets |
| * 1. Atradnes iznīcināšana | I | Zemes īpašnieks atradni iznīcina.  Ja īpašnieks neveic izskaušanas pasākumus, kompetentā iestāde veic piespiedu izpildi | Iznīcināšana- viena mēneša laikā | Invadētās teritorijas īpašnieks | Iznīcināta atradne – 100% | | Invadētās teritorijas īpašnieka līdzekļi |
| * 1. Iznīcinātās atradnes vietas pārbaudes | II | Turpmākos piecus gadus atradne ir jāpārbauda.  Ja tiek konstatēts, ka audze atjaunojas vai nav pilnībā iznīcināta- darbība atsākas no 3.1.punkta | Pārbaudes veikšana vienu reizi vasarā piecu gadu garumā | VAAD | Veiktas pārbaudes – 100% | | Valsts budžets |
| 1. **Sugas izpēte (Regulas 19.pants)** | | | | | | | | |
| Pašreizējā situācijā, lai novērstu un ierobežotu sugas ienākšanu un izplatīšanos Latvijā, pētījumu veikšana par Sīrijas asklēpiju nav nepieciešama. | | | | | | | | |
| 1. **Izglītošana un informēšana (Regulas 22.pants)** | | | | | | | | |
| Pasākums | Pasākuma prioritāte | Esošās situācijas raksturojums | Rīcības | Izpildes termiņš | Izpildītāji | Izpildes rādītāji | | Finan-sējuma avots |
| * 1. Sabiedrības informēšana | I | Informācija un izpratne par Sīrijas asklēpiju kā invazīvu Regulas sugu Latvijā ir minimāla | Izpratnes veidošanas aktivitātes, kuras īsteno izmantojot dažādus informācijas izplatīšanas rīkus, piem., TV, radio, sociālos tīklus, drukātos plašsaziņas līdzekļus u.c. | Nepārtraukti | DAP, VAAD | TV raidījumi, info DAP, VAAD mājas lapās, sociālajos tīklos, ceļojošās izstādes, drukātie materiāli, u.c., nodarbības skolās, DICos, LDM, botāniskajos dārzos u.c. | | Valsts budžets, LIFE IP, projektu līdzekļi |
| Informatīvu semināru organizēšana. Informatīvu materiālu drukātā un/vai elektroniskā formātā sagatavošana un izplatīšana Sīrijas asklēpijas izplatību tieši un netieši ietekmējošo nozaru un iestāžu speciālistiem, piem., stādaudzētāju un tirgotāju, ainavu arhitektu, teritoriju apzaļumošanas speciālistu, pašvaldību speciālistu, sugu un biotopu aizsardzības jomas ekspertu, meža taksatoru informēšana | Vienu reizi gadā | DAP, VAAD, LPS, VARAM, VMD | Novadīti informatīvi semināri, izveidoti un mērķauditorijai pieejami informatīvi materiāli | | Valsts budžets, projek-tu līdzekļi |
| * 1. Regulas ieviešanā kompetento iestāžu darbinieku apmācība | I | Kompetento iestāžu darbinieku invazīvo sugu, tostarp Sīrijas asklēpijas identificēšanas prasmes ir nepietiekamas | Apmācību organizēšana. Informatīvu materiālu drukātā un/vai elektroniskā formātā sagatavošana un izplatīšana kompetento iestāžu darbiniekiem (VAAD, DAP, VMD, VID muitas pārvalde, PVD, LAD, pašvaldību vides speciālisti, sugu un biotopu aizsardzības jomas eksperti), lai nodrošinātu Sīrijas asklēpijas identificēšanas prasmes | Pirmreizēja apmācība, pēc tam - vienu reizi gadā jaunajiem darbiniekiem vai pēc nepieciešamības | DAP, VAAD | Novadīti informatīvi semināri, izveidoti un mērķauditorijai pieejami informatīvi materiāli | | Valsts budžets, LIFE IP, projek-tu līdzekļi |
| * 1. Informācijas par invazīvajām sugām iekļaušana esošajās izglītības programmās, kursos | III | Informācija un izpratne par Sīrijas asklēpiju kā invazīvu Padomes regulas Nr. 1143/2014 sugu Latvijā ir minimāla | Informācija par Padomes regulas Nr. 1143/2014 invazīvajām augu sugām Latvijā tiek iekļautas atbilstošajās profesionālās un akadēmiskās izglītības programmu un kursu saturā, piemēram, ainavu arhitektūras, dārzkopības jomā | Nepārtraukti | IZM, VARAM, ZM | Papildināts esošo izglītības kursu, programmu saturs | | Valsts budžets, projek-tu līdzekļi |

**Izskaušana, ierobežošana, kontrole**

KATRA ATRADNE IR JĀSKATA UN LĒMUMS PAR IZSKAUŠANAS METODĒM JĀPIEŅEM INDIVIDUĀLI

I**zplatības ierobežošanas pasākumu apraksts**

* 1. Mehāniskās izplatības ierobežošanas metodes:
  2. Izrakšana. Augsne rūpīgi jāpārbauda, lai nepaliek sakņu, stumbru fragmenti.
  3. Augsnes uzaršana vai virskārtas frēzēšana – šo metodi neiesaka, jo tiek ietekmēta arī neinvadētā teritorija, kā arī saknes var tikt pārlieku sīki sadalītas, kā rezultātā daļa netiek savāktas un paliek augsnē. Katrs fragments var apsakņoties un attīstīties jauns augs.
  4. Pļaušana, stumbru nogriešana – neiesaka veikt pavasarī, jo stimulē snaudošo pumpuru mošanos. Ieteicams veikt pirms ziedēšanas sākuma, lai ierobežotu sēklu veidošanos un izplatīšanos. Laikietilpīgs un darbietilpīgs pasākums, kurš ir jāpiemēro ilgtermiņā.
  5. Kontrolēta dedzināšana - nav pieļaujama, jo provocē snaudošo pumpuru mošanos un tiek panākts pretējs efekts (CABI, 2019).

1. Bioloģiskās metodes: lai arī suga ir toksiska lielākajai daļai zālēdāju, truši (*Oryctolagus cuniculus*) spēj to sagremot (Ducs et al., 2016). Tādējādi invadētajās teritorijās būtu iespējams ierīkot trušu ganības, tomēr nav veikti šādu pasākumu izmaksu un ieguvumu aprēķini.
2. Ķīmiskās metodes: herbicīdu (par visefektīvāko tiek uzskatīts glifosāts) izmantošana, ja tie ir iekļauti VAAD atļauto augu aizsardzības līdzekļu sarakstā un, ja to saskaņā ar Aizsargjoslu likumu un citiem normatīvajiem aktiem atļauj teritorijas novietojums un aizsardzības statuss.

Eksperti ir secinājuši, ka efektīvāk un rentablāk ir apvienot mehāniskos un selektīvos ķīmiskās kontroles pasākumus, atbilstoši katrai situācijai (LIFE06 NAT / H / 000104, 2014; CABI, 2019).

Vispārīgi norādījumu izplatības un ierobežošanas pasākumu ieviešanai:

* *Pirms herbicīdu izmantošanas par to lietošanu, t.sk. par nepieciešamajām speciālajām atļaujām to iegādei un izmantošanai, ir jākonsultējas ar VAAD.*
* *Nogriezto, izrakto u.tml iegūto auga daļu iznīcināšana veicama, tās kompostējot plastikāta maisos, ierokot dziļi zemē vai sadedzinot. Pēc visiem darbiem jānotīra apavi, traktortehnika, lai dzīvotspējīgas sēklas vai auga daļas netiktu izplatītas tālāk.*
* *Iznīcinātās atradnes vietā būtu jāiesēj, vislabāk tuvumā augošās vietējās augu sugas. Ja ietekmētā teritorija nav plaša, pareizāk būtu ļaut, lai tā atjaunojas pati, tomēr šis process ir jāuzrauga, lai šajā teritorijā neieviešas citas invazīvās sugas.*
* *Turpmākos 5 gadus pēc pilnīgas iznīcināšanas atradne ir jāpārbauda vismaz vienu reizi gadā vasarā.*

# Izmantotā literatūra:

CABI (2019). *Asclepias syriaca* (common milkweed). Last modified 20.11.2019., from <https://www.cabi.org/isc/datasheet/7249#tosummaryOfInvasiveness>[skatīts 2020.g. 21.septembris]

Ducs, A., Kazi, A., Bilko, A., Altbaecker, V. (2016). Milkweed control by food imprinted rabbits. Behavioural Processes, 130, 75–80. https://doi.org/10.1016/j.beproc.2016.07.012

Lapin, K. 2017. Information on measures and related costs in relation to species included on the Union list: *Asclepias syriaca*. Technical note prepared by IUCN for the European Commission.

LIFE06 NAT / H / 000104. (2014) HUNDIDI - Conservation of the Pannon endemic *Dianthus diutinus* LIFE06 NAT/H/000104. Mid-term Report, covering the project activities from 01.09.2008 to 30.09.2009 Reporting date 30/09/2009. URL: <http://ec.europa.eu/environment/life/project/Projects/index.cfm?fuseaction=search.dspPage&n_proj_id=3141> un <http://longlastingpink.eu/> [skatīts 2020.g. 17.septembris]

Reporting under Article 24(1) of R.1143/2014 on invasive alien species for the period 2015–2018, 2019. URL: <https://cdrtest.eionet.europa.eu/> [skatīts 2020.g. 21.septembris]

Szilassi, P., Szatmári, G., Pásztor, L., Árvai, M., Szatmári, J., Szitár, K., Papp, L. (2019). Understanding the Environmental Background of an Invasive Plant Species (*Asclepias syriaca*) for the Future: An Application of LUCAS Field Photographs and Machine Learning Algorithm Methods. Plants (Basel). v.8(12): 593. Published online 2019 Dec 12. doi: 10.3390/plants8120593.

Tokarska-Guzik, Barbara Pisarczyk, E. (2015). Risk Assessment of *Asclepias syriaca*. Retrieved from Barbara Tokarska-Guzik , Ewa Pisarczyk.

Plāna izstrādātājs: Dabas aizsardzības pārvalde, 27.12.2020.